Unionin yleisen tuomioistuimen tuomio (kuudes jaosto) 24.3.2011 – XXXLutz Marken vastaan SMHV – Natura Selection (Linea Natura Natur hat immer Stil)

(asia T-54/09)

Yhteisön tavaramerkki – Väitemenettely – Hakemus kuviomerkin Linea Natura Natur hat immer Stil rekisteröimiseksi yhteisön tavaramerkiksi – Aikaisempi yhteisön tavaramerkiksi rekisteröity kuviomerkki natura selection – Suhteellinen hylkäysperuste – Sekaannusvaara – Merkkien samankaltaisuus – Asetuksen (EY) N:o 40/94 8 artiklan 1 kohdan b alakohta (josta on tullut asetuksen (EY) N:o 207/2009 8 artiklan 1 kohdan b alakohta)

1. Yhteisön tavaramerkki – Yhteisön tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Kyseessä olevien tavaramerkkien samankaltaisuus – Arviointiperusteet – Moniosainen tavaramerkki (Neuvoston asetuksen N:o 40/94 8 artiklan 1 kohdan b alakohta) (ks. 38, 41, 43 ja 44 kohta)

2. Yhteisön tavaramerkki – Yhteisön tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä – Kyseessä olevien tavaramerkkien samankaltaisuus – Merkityssisällön eroavuuksien kyky kumota ulkoasun tai lausuntatavan samankaltaisuuksien merkitys – Edellytykset (Neuvoston asetuksen N:o 40/94 8 artiklan 1 kohdan b alakohta) (ks. 61 kohta)

3. Yhteisön tavaramerkki – Yhteisön tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä (Neuvoston asetuksen N:o 40/94 8 artiklan 1 kohdan b alakohta) (ks. 71–74 kohta)

Aihe

Kanne SMHV:n toisen valituslautakunnan 28.11.2008 tekemästä päätöksestä (asia R 1787/2007-2), joka koskee Natura Selection, SL:n ja XXXLutz Marken GmbH:n välistä väitemenettelyä

Asian tiedot

Yhteisön tavaramerkin hakija: XXXLutz Marken GmbH Haettu yhteisön tavaramerkki: Kuviomerkki Linea Natura Natur hat immer Stil luokkiin 8, 14, 16, 20, 21, 24, 25 ja 27 kuuluvia tavaroita varten – hakemus nro 4626693 Sen tavaramerkin tai merkin haltija, johon väitemenettelyssä on vedottu: Natura Selection, SL Tavaramerkki tai merkki, johon väitemenettelyssä on vedottu: Yhteisön kuviomerkki natura selection, joka on rekisteröity luokkiin 3, 14, 16, 20, 25, 35, 38, 39 ja 42 kuuluvia tavaroita ja palveluja varten, sekä muut yhteisön tavaramerkit ja espanjalaiset tavaramerkit, joihin sisältyy sana ”natura”, jotka on rekisteröity luokkiin 3, 14, 16, 20, 21, 24, 25, 27, 28, 35, 39 ja 42 kuuluvia tavaroita ja palveluja varten Väiteosaston ratkaisu: Väitteen hyväksyminen Valituslautakunnan ratkaisu: Valituksen hylkääminen





Ratkaisu

1) Kanne hylätään.